section_heading: Povijest
paragraph_text: Godine 1987. Studij je, unatoč materijalnim i statusnim poteškoćama, upisan u registar znanstveno-istraživačkih organizacija, a sljedeće je godine preimenovan u Studij elektrotehnike. Pod novim je imenom pokrenut i nov program obrazovanja inženjera elektrotehnike i elektronike, a istodobno je napušten stari program elektrostrojarstva. S obzirom na veći broj novozaposlenih profesora i asistenata, kao i na hrvatski zajednički nastavni plan i program obrazovanja inženjera elektrotehnike, započele su pripreme za prerastanje studija u fakultet.